**VŠEOBECNE ZÁVÄZNÉ NARIADENIE MESTA ŠAMORÍN**

**č. 12/2022 o čistote mesta a ochrane verejného poriadku**

|  |  |  |
| --- | --- | --- |
| **Návrh VZN:** | vyvesený na úradnej tabuli mesta dňa: | 24.10.2022 |
| **Návrh VZN:** | zverejnený na webovej stránke mesta dňa: | 24.10.2022 |
| **Lehota na predloženie pripomienok k návrhu VZN** do (vrátane): | 03.11.2022 |
| **Doručené pripomienky** (počet): | 2 |
| **VZN schválené** Mestským zastupiteľstvom mesta Šamorín pod č. 28/2021/IV. | 10.11.2022 |
| **VZN vyvesené** na úradnej tabuli mesta Šamorín: | 15.11.2022 |
| **VZN vyvesené** na webovej stránke mesta Šamorín: | 15.11.2022 |

**VZN nadobúda účinnosť dňa 30.11.2022**

**Všeobecne záväznom nariadení mesta Šamorín**

**o čistote mesta a ochrane verejného poriadku č. 12/2022**

Mestské zastupiteľstvo v Šamoríne podľa § 4 ods. 3 písm. h) a n), § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov sa uznieslo na tomto

**PRVÁ ČASŤ**

**VŠEOBECNÉ USTANOVENIA**

**§ 1**

**Účel a predmet úpravy**

1. Účelom a predmetom tohto všeobecne záväzného nariadenia (ďalej len "VZN") je vymedzenie práv a povinnosti fyzických osôb a právnických osôb a stanovenie pravidiel pre dodržiavanie verejného poriadku a udržiavanie čistoty a ochranu verejnej zelene a určovanie činnosti, ktorých vykonávanie je zakázané alebo obmedzené na určitý čas alebo na určitom mieste.
2. Na území mesta Šamorín je každý povinný zdržať sa činnosti, ktoré narúšajú verejnú čistotu, verejný poriadok, zdravé podmienky a zdravý spôsob života obyvateľov mesta.

**§ 2**

**Pôsobnosť**

Ustanovenia tohto VZN sú záväzné pre všetky právnické osoby a fyzické osoby (ďalej len "všetky osoby") zdržiavajúce sa na území mesta.

**§ 3**

**Vymedzenie základných pojmov**

Pre účely tohto VZN:

1. **Verejným priestranstvom** je ulica, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecné užívanie, ak osobitný zákon neustanovuje inak. Sú to najmä cesty a miestne komunikácie, chodníky, autobusové zastávky, parky, ihriská, verejné plochy zelene a pod.
2. **Verejným poriadkom** sa rozumie súhrn pravidiel správania sa na verejnosti, obsiahnuté v právnych predpisoch, ako aj pravidlá správania, ktoré nie sú právne vyjadrené, ale podľa všeobecného názoru a presvedčenia sú nevyhnutnou podmienkou pokojného a usporiadaného spoločenského spolunažívania a ich dodržiavanie je vo verejnom záujme.
3. **Zariadením verejného priestranstva** sa rozumejú predmety trvale alebo dočasne umiestnené na verejnom priestranstve (napr. odpadové koše, lavičky, komponenty detských ihrísk, umelecké diela a pod.)
4. **Verejnou zeleňou** sa rozumie udržiavaná plocha, vysadená zeleňou (trávnik, kvety, kríky, stromy a pod.), ktorá je voľne, bez obmedzenia prístupná verejnosti.
5. **Za vraky** sa podľa tohto VZN považujú všetky dopravné prostriedky ponechané na verejných priestranstvách bez prevádzky dlhšie ako 30 dní, alebo dopravné prostriedky, ktoré sú dlhodobo prípadne trvale neschopné prevádzky, neudržiavané a svojim vzhľadom a technickým stavom zhoršujú životné prostredie.
6. **Čistením a udržiavaním** sa rozumie zametanie, umývanie, odstraňovanie blata, odpadkov, buriny a iných nečistôt, kosenie, odpratanie snehu, ľadu a pod.
7. **Nočným pokojom** je časový úsek od 22,00 hod. do 6,00 hod., určený na zabezpečenie nerušeného pokoja a odpočinku obyvateľov mesta.
8. **Alkoholickým nápojom** sa rozumejú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu.
9. **Zdravými podmienkami** sa rozumejú podmienky, ktoré nepôsobia nepriaznivo na zdravie ľudí, ale ich chránia a kladne ovplyvňujú.
10. **Zdravým spôsobom života obyvateľov mesta** sa rozumie trvalé udržiavanie pokojného stavu medzi obyvateľmi, a to zdržaním sa všetkého, čím by nad mieru primeranú pomerom došlo k obťažovaniu iného alebo čím by vážne ohrozoval výkon jeho práv.

**DRUHÁ ČASŤ**

**Základné pravidlá užívania verejných priestranstiev**

**§ 4**

**Práva a povinnosti pri užívaní verejných priestranstiev**

1. Každý je oprávnený užívať verejné priestranstvo obvyklým spôsobom podľa jeho charakteru v súlade s právnymi predpismi a na účely, na ktoré je určené.
2. Každý je povinný udržiavať na území mesta čistotu a verejný poriadok, dodržiavať zásady čistoty a hygieny, zdržať sa akýchkoľvek činností, ktorými by mohlo dôjsť k znečisťovaniu verejného priestranstva.
3. Každý zodpovedá za znečistenie alebo poškodenie verejného priestranstva a životného prostredia, ku ktorému došlo jeho konaním, opomenutím alebo v súvislosti s jeho činnosťou.
4. Ten, kto znečistí verejné priestranstvo alebo poškodí zariadenie verejného priestranstva je povinný znečistenie odstrániť, alebo zabezpečiť jeho odstránenie na svoje náklady a je povinný vzniknutú škodu nahradiť.
5. Každý je povinný dbať o to, aby pri svojej činnosti neobťažoval iné osoby prachom, dymom, pachmi, pevnými alebo tekutými odpadmi.
6. Vlastníci, správcovia alebo užívatelia nehnuteľností sú povinní zabezpečovať čistotu verejných priestranstiev a chodníkov priľahlých k ich nehnuteľnosti.
7. Majitelia domov, dvorov a záhrad sú povinní starať sa o ich estetický vzhľad a udržiavať ich v poriadku.
8. Obchody a podnikateľské objekty musia byť označené tabuľou označujúcou firmu a majiteľa v súlade s platnými právnymi predpismi. Každý obchod a podnikateľ zodpovedá za estetický vzhľad okolia prevádzky.
9. Majiteľ vraku je povinný tento odstrániť z verejného priestranstva do 7 dní od upozornenia mesta, resp. mestskej polície.
10. Ak sú na verejných priestranstvách vykonávané spoločensko‐kultúrne aktivity, usporiadatelia sú povinní zabezpečovať dodržiavanie čistoty okolia.
11. Osoby užívajúce verejné priestranstvá sú povinné zabezpečiť svoj materiál, výrobky alebo tovar pred neoprávnenou manipuláciou alebo nežiaducim rozptýlením do okolia. Po ukončení činnosti je užívateľ verejného priestranstva povinný bezodkladne uviesť verejné priestranstvo do pôvodného stavu na vlastné náklady.
12. Za čistotu a čistenie verejných priestranstiev a zimnú údržbu zodpovedajú osoby, ktorým prislúcha správa alebo údržba verejného priestranstva.
13. Užívatelia miestnych komunikácií sú povinní pri prepravovaní tovaru dbať o to , aby nedošlo k znečisteniu miestnej komunikácie alebo verejného priestranstva. Znečistenú miestnu komunikáciu alebo verejné priestranstvo sú užívatelia povinní na svoje náklady bezodkladne očistiť.
14. Osobitné užívanie verejného priestranstva na území mesta Šamorín upravuje VZN o miestnych daniach v platnom znení.

**§ 5**

**Udržiavanie čistoty a verejného poriadku**

1. V záujme zabezpečenia zdravého životného prostredia a vzhľadu územia mesta je na verejných priestranstvách zakázané:
2. umiestňovať odpad na iné miesta a do iných nádob, než ktoré sú na to určené,
3. znečisťovať okolie odpadových stanovíšť vyberaním odpadov z týchto miest a nádob,
4. poškodzovať verejnú zeleň, vodné toky, nádrže , fontánu a iné verejné zariadenia (napr. verejné osvetlenie, nádoby na odpad, atď., odpočívadlá a pod.) alebo ich užívať iným spôsobom, než na ktorý sú určené,
5. umývať motorové vozidlá alebo nakladať s látkami znečisťujúcimi životné prostredie na iných miestach, než ktoré sú na to určené,
6. vypúšťanie splaškov do rigolov, na verejné alebo súkromné pozemky,
7. lepiť plagáty na steny domov, ploty , brány a autobusové zastávky,
8. znečisťovať verejné priestranstvá výkalmi psov,
9. znemožniť vozidlám zabezpečujúcim odvoz a manipuláciu s odpadom priechodnosť komunikácie v časti pred kontajnermi,
10. odhadzovať smeti – ohorky z cigariet, obaly, papier a pod.,
11. znečisťovať verejné priestranstvo sypaním krmív zvieratám,
12. vstupovať so zvieratami alebo ich púšťať na detské ihriská a do parkov,
13. umiestňovať vraky vozidiel na verejnom priestranstve,
14. predávať a umiestňovať tovar bez povolenia mesta na verejnom priestranstve,
15. skladovať na verejných priestranstvách stavebné materiály, odpad, palivo, stavebné a iné zariadenia bez povolenia mesta,
16. skladovať na verejných priestranstvách ľahko zápalné, horľavé, výbušné a iné nebezpečné látky,
17. vylievať tekutiny, vyhadzovať odpadky z okien , balkónov a lodžií,
18. spaľovať zvyšky rastlín, lístia, smeti a domový odpad na zemi alebo v smetných nádobách,
19. fajčiť v priestoroch a na miestach určených osobitným zákonom a týmto VZN,
20. zhromažďovať sa skupinám občanov a požívať alkoholické nápoje na verejných priestranstvách v blízkosti školských zariadení, pietnych miestach , v parku pred mestským kultúrnym strediskom a na všetkých verejných priestranstvách na území mesta, určených týmto VZN,
21. uskutočňovať hromadné akcie bez súhlasu mesta,
22. jazdiť vozidlami po verejnej zeleni a chodníkoch, parkovať na nich, mimo prípadov, ak takéto parkovanie je povolené,
23. obťažovať občanov žobraním, oplzlým nadávaním a ďalšími konaniami, ktoré na verejnom priestranstve vzbudzujú verejné pohoršenie.

**§ 6**

**Udržiavanie čistoty vodných tokov a nádrží**

1. Do korýt vodných tokov a nádrží sa zakazuje vhadzovať akékoľvek predmety, ukladať ich na brehoch vodných tokov a nádrží a ukladať ich na miesta, z ktorých by mohli byť splavené a mohli by spôsobiť zdravotné ťažkosti.
2. Zakazuje sa do vodných tokov, nádrží a do mestskej kanalizácie vypúšťať alebo vylievať škodlivé tekutiny (zvyšky oleja, pohonných hmôt, žieravín a pod.), ktoré by ohrozili zdravie užívateľov pitnej vody a stav vodnej fauny a flóry.
3. Na pobrežných pozemkoch vodných tokov a v ich blízkosti sa zakazuje vykonávať údržbu motorových vozidiel a umývať ich.
4. Do korýt vodných tokov môžu vstupovať motorové vozidlá a mechanizmy iba za mimoriadnych okolností a v prípade osobitného zreteľa so súhlasom správcu vodného toku.

**§ 7**

**Vyhradené parkovacie miesta**

1. Zriaďovanie vyhradených parkovacích miest povoľuje mesto Šamorín po predchádzajúcom prerokovaní s príslušným okresným riaditeľstvom policajného zboru.
2. Parkovacie miesta na území mesta sú vyhradené na Hlavnej ulici pre právnické a fyzické osoby oprávnenej na podnikanie. Ďalšie parkovacie miesta je možné vyhradiť na základe odôvodnenej žiadosti telesne postihnutej osoby, ktorá používa osobitne pridelené označenie vozidla a disponuje platným preukazom ZŤP.
3. Na vyhradených parkovacích miestach môže bez časového obmedzenia parkovať len držiteľ zvláštneho parkovacieho preukazu.
4. Miestnu daň za parkovacie miesta upravuje VZN o miestnych daniach v platnom znení.

**TRETIA ČASŤ**

**VEREJNÝ PORIADOK**

**§ 8**

1. V záujme utvárania a ochrany zdravých podmienok a zdravého spôsobu života a práce obyvateľov mesta a ochrany životného prostredia sú všetky osoby pri svojej činnosti povinné rešpektovať práva a právom chránené záujmy ostatných obyvateľov mesta.
2. Každý je povinný zdržať sa akéhokoľvek konania, ktorým by mohol spôsobiť porušenie verejného poriadku, napr. správaním sa na verejnosti v rozpore s dobrými mravmi, hlukom, vibráciami a pod.
3. Všetky osoby sú povinné zachovávať celoročne nočný kľud v čase medzi 22.00 hod. a 6.00 hod., okrem posledného a prvého dňa v roku a pri konaní kultúrnych alebo spoločenských akcií so súhlasom mesta.
4. Používanie akýchkoľvek zdrojov hluku, ktoré prekračujú najvyššie prípustné hodnoty pre denný a nočný čas určené osobitnými predpismi (zák. 355/2007 Z.z. a vyhl. MZ SR č. 549/2007 Z.z.) je zakázané.

**§ 9**

**Obmedzenie používania zábavnej pyrotechniky**

Používanie pyrotechnických výrobkov na verejných priestranstvách upravuje Všeobecne záväzné nariadenie o používaní pyrotechnických výrobkov na území mesta Šamorín v platnom znení.

**§ 10**

**Obmedzenie podávania alkoholických nápojov**

1. V záujme ochrany verejného poriadku mesto v  súlade s § 2 ods. 5 zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb **zakazuje** celoročne podávanie a požívanie alkoholických nápojov na nasledovných verejne prístupných miestach:
2. v prístreškoch zastávok hromadnej dopravy,
3. v areáloch škôl a školských zariadení,
4. v priestoroch detských ihrísk.
5. Zákaz podľa ods. 1 neplatí:
6. na verejné priestranstvá, kde sa konajú podujatia organizované mestom,
7. v priestoroch mestom povolených letných terás, ktoré sú súčasťou podnikateľských prevádzok, poskytujúcich pohostinské a reštauračné služby,
8. na prevádzky, v ktorých sa podávajú alkoholické nápoje počas povolených prevádzkových hodín.

**§ 11**

**Opatrenia na ochranu nefajčiarov**

1. Na zákaz fajčenia sa vzťahuje osobitný predpis ( zák. o ochrane nefajčiarov )
2. Okrem zákazu fajčenia uvedeného v osobitnom predpise je v záujme mesta ochrana nefajčiarov na území mesta , a to:
3. v čakárňach, na krytých autobusových zastávkach,
4. na miestach, na ktorých sa nachádzajú športové zariadenia určené pre deti a mládež,
5. na verejne prístupnom mieste pred vstupom do budovy škôl , školských jedální a kostolov.

**§ 12**

**Obmedzenie pohybu psov**

1. Pohyb psov je zakázaný v parkoch, na detských ihriskách, pieskoviskách, kúpaliskách, športoviskách, cintorínoch a v ich tesnej blízkosti, na Hlavnom námestí a na viditeľne označených verejných priestranstvách.
2. Bližšie podmienky vodenia psov a vymedzenie miest upravuje všeobecne záväzné nariadenie o podmienkach držania psov na území mesta v platnom znení.

**ŠTVRTÁ ČASŤ**

**SPOLOČNÉ USTANOVENIE**

**§ 13**

**Sankcie**

1. Porušenie ustanovení tohto všeobecne záväzného nariadenia je priestupkom proti verejnému poriadku podľa §47 a §48 zákona SNR č.372/1990 Zb. o priestupkoch v znení neskorších zmien a doplnkov.
2. Za porušenie tohto VZN možno v zmysle zákona č. 372/1990 Zb. o priestupkoch v znení neskorších zmien a doplnkov uložiť v blokovom konaní pokutu do výšky 33eur príslušníkmi Mestskej polície v Šamoríne.
3. Za porušenia tohto VZN môže primátor mesta právnickej osobe alebo fyzickej osobe oprávnenej na podnikanie podľa § 27b zákona SNR č. 369/1990 Zb. o obecnom zriadení v platnom znení uložiť pokutu do výšky 6 638,‐ eur.
4. Kontrolu dodržiavania tohto VZN vykonávajú príslušníci mestskej polície a zamestnanci mesta Šamorín na základe poverenia primátora.
5. Pokuty sú príjmom mesta Šamorín.

**PIATA ČASŤ**

**ZÁVEREČNÉ USTANOVENIA**

**§ 14**

**Účinnosť**

1. Na tomto všeobecne záväznom nariadení sa uznieslo Mestské zastupiteľstvo v Šamoríne dňa 10.11.2022 pod č. 35/2022/VI.
2. Toto všeobecne záväzné nariadenie nadobúda účinnosť 15‐tym dňom odo dňa jeho vyvesenia na úradnej tabuli, dňa 30.11.2022.
3. Týmto VZN sa ruší VZN mesta Šamorín č. 10/2009 o čistote mesta a ochrane verejného poriadku v znení VZN č. 1/2010 a VZN č. 6/2010.

Csaba Orosz

primátor mesta